Doar cinci antrenori au câștigat competiția de mai multe ori. Recordul îi aparține lui Giovanni Trapattoni, care a condus Juventus spre victorie în turneu în 1977, Inter Milano în 1991, și din nou pe Juventus în 1993. Luis Molowny a câștigat cu Real Madrid două ediții consecutive în 1985 și 1986, performanță egalată de către spaniolul Juande Ramos care a condus Sevilla spre succes în Finala Cupei UEFA 2006 și Finala Cupei UEFA 2007. Rafael Benítez a câștigat competiția o dată în perioada Cupei UEFA în anul 2004 și o dată în perioada UEFA Europa League în 2013, iar Unai Emery a câștigat ultimele trei ediții ale UEFA Europa League, în 2014, 2015 și 2016.